ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

« »\_\_\_\_\_\_\_\_\_\_\_\_\_\_ 2024 թվականի N \_\_\_ - Ն

**ԳՈՐԾՈՂ ԳՆԵՐՈՎ ՇԻՆԱՐԱՐԱԿԱՆ ԱՇԽԱՏԱՆՔՆԵՐԻ ԱՐԺԵՔԻ ՀԱՇՎԱՐԿՄԱՆ ԿԱՐԳԸ ՀԱՍՏԱՏԵԼՈՒ ԵՎ ՀՀ ԿԱՌԱՎԱՐՈՒԹՅԱՆ 2011 ԹՎԱԿԱՆԻ ՀՈՒՆԻՍԻ 23-Ի N 879-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

Հիմք ընդունելով «Քաղաքաշինության մասին» օրենքի 10-րդ հոդվածի 1-ին մասի 10-րդ կետը, «Նորմատիվ իրավական ակտերի մասին» օրենքի 33-րդ և 34-րդ հոդվածները՝ Հայաստանի Հանրապետության կառավարությունը որոշում է.

1․ հաստատել՝

1) գործող գներով շինարարական աշխատանքների արժեքի հաշվարկման կարգը համաձայն հավելվածի։

2. ուժը կորցրած ճանաչել ՀՀ կառավարության 2011 թվականի հունիսի 23-ի «Գործող գներով շինարարական աշխատանքների արժեքի հաշվարկման կարգը հաստատելու, Հայաստանի Հանրապետության 2011 թվականի պետական բյուջեում վերաբաշխում և Հայաստանի Հանրապետության կառավարության 2010 թվականի դեկտեմբերի 23-ի N 1748-Ն որոշման մեջ լրացումներ ու փոփոխություններ կատարելու և Հայաստանի Հանրապետության քաղաքաշինության նախարարությանը գումար հատկացնելու մասին» N 879-Ն որոշման 3-րդ կետը։

3․Սույն որոշումն ուժի մեջ է մտնում հրապարակմանը հաջորդող օրվանից:

Հավելված

ՀՀ կառավարության 2024 թվականի

«\_\_\_\_\_\_\_\_\_» «\_\_\_» -ի N - Ն որոշման

**ԿԱՐԳ**

**ԳՈՐԾՈՂ ԳՆԵՐՈՎ ՇԻՆԱՐԱՐԱԿԱՆ ԱՇԽԱՏԱՆՔՆԵՐԻ ԱՐԺԵՔԻ ՀԱՇՎԱՐԿՄԱՆ**

1. **ԿԻՐԱՌՄԱՆ ՈԼՈՐՏԸ**

1․ Սույն կարգը տարածվում է ՀՀ կառավարության 2007 թվականի նոյեմբերի 23-ի «Շինարարության ոլորտում գնագոյացման նորմերի և նորմատիվների կիրառումն ապահովելու մասին» N 1484-Ն որոշմամբ սահմանաված քաղաքաշինական գործունեության սուբյեկտների վրա:

2․ Սույն կարգը սահմանում է ՀՀ տարածքում իրականացվող նոր շինարարության, գոյություն ունեցող շենքերի և շինությունների վերակառուցման, վերականգնման ուժեղացման, հիմնական նորգման, պատմության և մշակույթի հուշարձանների վերականգնման, փոփոխման, ամրակայման, տեղափոխման ու վերանորոգման աշխատանքների նախագծանախահաշվային փաստաթղթերի կազմման համար անհրաժեշտ ծախսերի (բացառությամբ՝ մասնագիտական ուսումնասիրության և անհրաժեշտ փորձաքննության արդյունքում տրվող եզրակացությունների ձեռքբերման ծախսերի) հաշվարկման հիմնադրույթները, այդ թվում՝ պարտադիր և խորհրդատվական բնույթ կրող նորմերը։

**2. ՀԱՍԿԱՑՈՒԹՅՈՒՆՆԵՐ**

3․ Սույն կարգում օգտագործված են հետևյալ հասկացությունները՝ դրանց համապատասխան սահմանումներով.

1. **ամսական միջինացված (կամ միջին) աշխատավարձ**` նախահաշվային փաստաթղթերում կիրառվող աշխատավարձի հաշվարկային (միջինացված) ցուցանիշ,
2. **ինֆորմացիոն տեղեկագիր`** ՀՀ ֆինանսների նախարարության կողմից պարբերաբար (1 ամսվա կտրվածքով) հրապարակվող տեղեկատու-ձեռնարկ:

**3. ԸՆԴՀԱՆՈՒՐ ԴՐՈՒՅԹՆԵՐ**

4․ Սույն կարգը սահմանում է առանձին շենքերի և շինությունների շինարարության արժեքի ձևավորման հիմնական դրույթները, կառուցվածքն ու ծախսերի հաշվարկը:

5. Շինարարական աշխատանքների արժեքի կառուցվածքը սահմանվում է հետևյալ բանաձևով․

Ա = Ծ + Շ + Հ (1)

որտեղ՝

Ա - արժեքն է,

Ծ - ծախսերն են,

Շ - շահույթն է,

Հ - հարկերն են։

6. Շինարարական աշխատանքների արժեքում ծախսերի կառուցվածքը սահմանվում է հետևյալ բանաձևով․

Ծ = Ծու + Ծվ + Ծայլ (2)

որտեղ՝

Ծ - շինարարական աշխատանքների արժեքում հաշվի առնված ծախսերն են

Ծու - ուղղակի ծախսեր

Ծվ - վերադիր ծախսեր

Ծայլ - այլ ծախսեր։

1. ուղղակի ծախսերին (Ծու) վերաբերում են այն ծախսերը, որոնք ուղղակիորեն կապված են արտադրության հետ։ Դրանց կառուցվածքը սահմանվում է հետևյալ բանաձևով.

Ծու = Աշ + Ան + Ամեք (3)

որտեղ`

Աշ - արտադրական գործընթացում զբաղված աշխատողների (համապատասխան որակավորում ունեցող բանվորների և մեխանիզատորների) աշխատավարձն է,

Ան - նյութերի, պատրաստվածքների, կիսապատրաստուկների և կոնստրուկցիաների արժեքը, տեղակայման ենթակա սարքավորումների, պահեստամասերի, վառելիքի և այլ նյութերի արժեքը, արտադրական գործընթացին անհրաժեշտ բնական ռեսուրսների ձեռքբերման և օգտագործման ծախսերը, ինչպես նաև բնապահպանական վճարները,

Ամեք - անմիջապես շինարարությանը մասնակցող մեքենաների, փոխադրամիջոցների և այլ մեխանիզմների սպասարկման և շահագործման հետ կապված ծախսերն են (արժեքը),

2) վերադիր ծախսերին (Ծվ) վերաբերում են աշխատանքների կազմակերպման հետ կապված ծախսերը (կառավարման ապարատի և գծային անձնակազմի (աշխղեկ, վարպետ, տեղամասերի պետ և այլն) վարձատրում, փոքրարժեք գույքի մաշվածություն, շենքերի և շինությունների (ժամանակավոր և մշտական) ամորտիզացիոն ծախսեր, վարձավճարներ, պահպանման ծախսեր (ընթացիկ և կապիտալ վերանորոգման, ջրի, էլեկտրաէներգիայի, ջեռուցման, կապի և այլն), օժանդակ (հիմնական կազմի մեջ չմտած) բանվորների աշխատավարձ և այլ ծախսեր, որոնք հաշվի չեն առնված ուղղակի ծախսերի մեջ),

3) այլ ծախսերը (Ծայլ) հաշվի են առնում աշխատանքների վրա ազդող հատուկ (շինարարական հրապարակի վայրը, շինարարական աշխատանքների կազմակերպման ծախսերը, կլիմայական պայմանները, շինարարական աշխատանքներ իրականացնող կազմակերպության առանձնահատկությունները) պայմանները:

**4. ՉՆԱԽԱՏԵՍՎԱԾ ԱՇԽԱՏԱՆՔՆԵՐԻ ԾԱԽՍԵՐ**

7. Ամփոփ նախահաշվում առանձին տողով ներկայացվող` շինարարության ընթացքում բացահայտված և պարտադիր կատարման ենթակա աշխատանքների համար պահանջվող չնախատեսված ծախսերն անհրաժեշտ է հաշվարկել շինարարության ամբողջ նախահաշվային արժեքից:

8. Կախաված շինարարական օբյեկտի տեսակից՝ նախահաշվային արժեքից հաշվարկվող չնախատեսված աշխատանքների ծախսերի տոկոսային չափաբաժինը սահմանված են սույն կարգի 1-ին աղյուսակում։

Աղյուսակ 1

|  |  |  |
| --- | --- | --- |
| N | Օբյեկտի անվանումը | Չնախատեսված աշխատանքների ծախսերի տոկոսային (%) չափաբաժինը` օբյեկտի նախահաշվային արժեքից հաշվարկվող (նորակառույց/վերակառուցվող, վերկանգնվող, հիմնանորոգվող) |
| 1․ | Օբյեկտներ, որոնց նախագծային փաստաթղթերը մշակվում են երկու «Նախագիծ» և «Աշխատանքային փաստաթղթեր» փուլով |  |
| 1) | անհատական նախագծով իրականացվող |  |
| ա․ | լեռնահարստացման, գունավոր մետալուրգիայի և քիմիական արտադրության կազմակերպություններ, հիդրոէլեկտրակայաններ, ատոմային էլեկտրակայաններ, մետրոպոլիտեն, թունելներ, խոշոր կամուրջներ, ինչպես նաև ավելի քան 80 մ երկարությամբ երկաթբետոնե և ավելի քան 100 մ երկարությամբ մետաղական թռիչքային կառուցվածքներով կամուրջներ, ոչ սովորական՝ տեխնիկապես բարդ լուծումներով շենքեր և շինություններ | 10/12 |
| բ․ | մետալուրգիայի և քիմիական գործարաններ, նավթարտադրության, գազարտադրության (հարստացման) գործարաններ, մանրէաբանական արտադրության կազմակերպություններ, մելիորատիվ շինարարության օբյեկտներ, ծովային հիդրոտեխնիկական կառույցներ | 7/8 |
| գ․ | արտադրական և գյուղատնտեսական նշանակության այլ կազմակերպությունների շենքեր ու շինություններ, տրանսպորտի և կապի, հասարակական նշանակության շենքեր ու շինություններ (բացառությամբ՝ բնակելի շենքերից) | 5/6 |
| դ․ | բնակելի շենքեր | 3/4 |
| 2) | բազմակի օգտագործման օրինակելի նախագծերով և սերտիֆիկացված նախագծերով իրականացվող |  |
| ա․ | հասարակական նշանակության շենքեր և շինություններ, բնակելի շենքեր | 2/3 |
| բ․ | արտադրական նշանակության շենքերի և շինություններ | 3/4 |
| 2․ | Օբյեկտներ, որոնց նախագծային փաստաթղթերը մշակվում են մեկ «Աշխատանքային նախագիծ» փուլով  |  |
| 1) | բազմակի օգտագործման օրինակելի նախագծերով և սերտիֆիկացված նախագծերով իրականացվող |  |
| ա․ | արտադրական շենքեր և շինություններ, ինչպես նաև նոր (անհատական) նախագծերով իրականացվող բնակելի շենքեր | 3/4 |
| բ․ | արոտավայրերի ջրարբիացման համակարգեր | 6/7 |
| գ․ | հասարակական շենքեր և շինություններ, բնակելի շենքեր | 2/3 |
| դ․ | արտադրական այն օբյեկտների համար, որոնց համար նախատեսված չեն սույն աղյուսակի 1-ին կետի 1-ին ենթակետի «ա» պարբերության 10/12 % չափաբաժինները, կիրառվում է 0.5 գործակիցը (բայց ոչ պակաս, քան 3% շինարարության կամ հիմնանորոգման նախահաշվային արժեքից) | 3/5 (3/6) |
| 2) | անհատական նախագծով իրականացվող |  |
| ա․ | հասարակական շենքեր և շինություններ | 5/6 |
| 3․ | Հատուկ նշանակության օբյեկտներ` պաշտպանական և ռազմական նշանակության շենքեր և շինություններ (ՀՀ կառավարության 2015 թվականի մարտի 19-ի N 596-Ն որոշման 4-րդ հավելված 3-րդ ցանկ) | 6/7 |
| 4․ | ՀՀ Նախագահի, ՀՀ Ազգային ժողովի, ՀՀ կառավարության աշխատակազմերի հաշվեկշիռներում գտնվող շենքեր, շինություններ  | 5/6 |

9․ Կապալի պայմանագրով նախատեսված և կապալառուին նախապես տրամադրվող չնախատեսված աշխատանքների և ծախսերի համար անհրաժեշտ գումարը սահմանվում է սույն կարգի 1-ին նշված չափաբաժինների 50 տոկոսի չափով:

10․Կապալառուին նախապես տրամադրվող չնախատեսված աշխատանքների և ծախսերի համար անհրաժեշտ միջոցներն օգտագործվում են կապալառուի կողմից իր իսկ նախաձեռնությամբ շինարարության կազմակերպման ընթացքում աշխատանքների կատարման ձևի (ուղիների) փոփոխման, մեխանիզմների, աշխատանքային գծագրերում նախատեսված առանձին շինարարական կոնստրուկցիաների և նյութերի այլ կոնստրուկցիաներով և նյութերով փոխարինման, ինչպես նաև լեռնային շրջանների, ճանապարհների բացակայության կամ դժվարանցանելի լինելու հանգամանքով պայմանավորված համայնքից շինհրապարակ (արոտավայրերում կառուցվող ջրարբիացման համակարգեր և նմանատիպ այլ շինարարական աշխատանքների համար) շինարարական նյութերի բեռնափոխադրման ծախսերի փոխհատուցման անհրաժեշտությունից ելնելով:

11․ Սույն կարգի 1-ին աղյուսակում սահմանված չափաբաժինների մնացած 50 տոկոսը, որպես չնախատեսված աշխատանքների և ծախսերի համար պատվիրատուի կողմից կապալառուին տրամադրվող պահուստային միջոցներ, ենթակա են վճարման վերջինիս կողմից հիմնավորող փաստաթղթեր (կատարողական ակտեր, հեղինակային և տեխնիկական հսկողություն իրականացնող անձանց կողմից տրված համապատասխան եզրակացություններ) ներկայացվելու դեպքում:

12․Չնախատեսված աշխատանքների և ծախսերի պահուստային միջոցների մնացած 50 տոկոսը կարող են տրամադրվել աշխատանքային փաստաթղթերում ծավալահատակագծային, կոնստրուկտիվ, տեխնոլոգիական լուծումների փոփոխման (արդիականացման), նախահաշվային արժեքի ճշգրտման, նախագծանախահաշվային փաստաթղթերում տեղ գտած սխալների ուղղման, լրացուցիչ ծախսերի փոխհատուցման դեպքերում, որոնք պայմանավորված են նոր նյութերի և պատրաստվածքների ներդրմամբ և առաքմամբ, սարքավորումների ձեռքբերման և մոնտաժման արժեքների փոփոխման, լեռնային շրջաններում ընթացող շինարարական աշխատանքների կազմակերպման համար բնակավայրից շինհրապարակ շինարարական նյութերի տեղափոխման հետ կապված ծախսերի անհրաժեշտությամբ:

13․ Սույն կարգով սահմանված դեպքերում կապալառուի կողմից չնախատեսված աշխատանքների և ծախսերի համար նախատեսվող չօգտագործված գումարները (այդ թվում` պահուստային միջոցները) ենթակա են վերաբաշխման մինչև ընթացիկ տարվա ավարտը և/կամ վերադարձման պետական բյուջե:

**5. ՇԻՆԱՐԱՐԱԿԱՆ ԱՇԽԱՏԱՆՔՆԵՐԻ ԾԱԽՍԵՐԻ ԱՐԺԵՔԻ ՀԱՇՎԱՐԿ,**

**ԱՇԽԱՏԱՎԱՐՁԻ ՀԱՇՎԱՐԿ**

14. Աշխատավարձը հաշվարկվում է հետևյալ բանաձևով`

Աշ = Տ x Դ (4)

որտեղ`

Աշ - աշխատավարձի չափն է,

Տ - աշխատատարությունը մարդ/ժամ (որոշվում է ըստ աշխատանքի ծավալի չափի և միավոր աշխատաժամի համար սահմանված նորմի),

Դ - 1 ժամվա դրույքն է (որոշվում է միջինացված (կամ միջին Ամիջ) ամսական աշխատավարձի և ամսական աշխատաժամի նորմի (173.1) հարաբերակցությամբ), որն հաշվարկվում է հետևյալ բանաձևով․

Դ = Ամիջ /173.1 (5)

15. Աշխատավարձը կարող է հաշվարկվել նաև գործակիցների կիրառման մեթոդով` 1984 թվականի նախկին ԽՍՀՄ գների նկատմամբ, հետևյալ բանաձևով․

Աշ = Աշգ x ԱՅուր.84 (6)

Աշգ=Ամիջ: (81.7 x 1.325) (7)

որտեղ՝

81.7 - 1984 թվականի նախկին ԽՍՀՄ նորմերով սահմանված նվազագույն ամսական աշխատավարձի չափն է,

1.325 – 1984 թվականի նախկին ԽՍՀՄ գնացուցակներով (ԵՐԵՐ) ընդունված գործակից` նվազագույն ամսական աշխատավարձից միջին ամսական աշխատավարձի անցման,

ԱՅուր.84 - 1984 թվականի գներով յուրաքանչյուր աշխատանքի համար նախատեսված աշխատավարձի չափն է։

16․ Աշխատավարձի հաշվարկման սույն կարգի 4-րդ և 6-րդ բանաձևերն ենթակա են կիրառման ըստ ցանկության:

17․ Աշխատավարձի միջինացված ցուցանիշը Ամիջ (կամ տվյալ պահին հաշվարկման ենթակա Ամիջ) կայուն ցուցանիշ չէ և միտում ունի պարբերաբար փոփոխվելու` սահմանվող նվազագույն և վիճակագրական տվյալներում գրանցվող (այդ թվում` մեկ ամսվա կտրվածքով) աշխատավարձերի ցուցանիշների տատանումների հետ մեկտեղ:

**6. ՆՅՈՒԹԵՐԻ ԱՐԺԵՔԻ ՀԱՇՎԱՐԿ**

18․Նյութերի արժեքը հաշվարկվում է հետևյալ բանաձևով.

Ան=(Ն1 x Գն1 + Ն2 x Գն2 +.....+Նո x Գնո) x 1.05 x Գտրանսպ x 1.02 (8)

որտեղ՝

Ան - նյութերի արժեքն է,

Ն1, Ն2, Նո - նյութերի ծախսն է՝ նախահաշվային գործող նորմերով,

Գն1, Գն2, Գնո - նյութերի, պատրաստվածքների և կոնստրուկցիաների արժեքներն են, որոնք ընդունվում են նախահաշվային հաշվարկների կազմման ժամանակ՝ գործող գներով։ Գործող գների համար հիմք է ծառայում ՀՀ ֆինանսների նախարարության կողմից հրատարակվող ինֆորմացիոն տեղեկագիրը, իսկ տվյալների բացակայության դեպքում, օրենսդրությամբ սահմանված կարգով,

1.05 - այլ նյութերի քանակը հաշվի առնող գործակիցն է,

1.02 - փաթեթավորման-պահեստավորման ծախսերի գործակիցն է։

19․ Տրանսպորտային ծախսերի գործակիցը Գտրանսպ հաշվարկվում է նախահաշվային փաստաթղթերը կազմող կազմակերպության կողմից` ելնելով շինարարության պայմաններից (շինարարության վայրից, ներկրվող նյութերից ու դրանց տեղափոխման հեռավորությունից)։

20․ Տրանսպորտային ծախսերի հաշվարկը կատարվում է սույն կարգի 2-րդ աղյուսակում նշված գործակիցների կիրարկմամբ։

Աղյուսակ 2

|  |  |  |
| --- | --- | --- |
| N | ՀՀ մարզը և ՀՀ համայնքը, որտեղ իրականացվում է շինարարությունը | Գտրանսպ % |
| 1. | Երևան համայնք | 5.72 |
| 2. | Արմավիրի մարզ | 6.15 |
| 3. | Արարատի մարզ | 7.00 |
| 4. | Արագածոտնի մարզ | 6.79 |
| 5. | Կոտայքի մարզ | 6.57 |
| 6. | Գեղարքունիքի մարզ | 8.98 |
| 7. | Վայոց ձորի մարզ | 7.61 |
| 8. | Լոռու մարզ | 8.93 |
| 9. | Շիրակի մարզ | 8.80 |
| 10. | Սյունիքի մարզ | 12.9 |
| 11. | Տավուշի մարզ | 13.20 |

**7. ՄԵՔԵՆԱՆԵՐԻ ԵՎ ՄԵԽԱՆԻԶՄՆԵՐԻ ՇԱՀԱԳՈՐԾՄԱՆ ԱՐԺԵՔԻ ՀԱՇՎԱՐԿ**

21. Մեքենաների և մեխանիզմների շահագործման արժեքը հաշվարկվում է հետևյալ բանաձևով.

Ամեք = (Ժ1 x Ա1 +Ժ2 x Ա2.....ԺոԱո) x 1.03 (9)

որտեղ՝

Ամեք - մեքենաների և մեխանիզմների շահագործման արժեքն է,

Ժ1, Ժ2, Ժո - մեքենաների աշխատանքի ժամանակն է,

Ա1, Ա2, Աո - 1 մեքենա/ժամի արժեքն է (ընդունվում է շահագործող կազմակերպության հետ պայմանագրով կամ շինարարական կազմակերպության հաշվարկային գներով),

1.03 - այլ մեքենաների շահագործման արժեքը հաշվի առնող գործակիցն է:

22․Մեքենաների ու մեխանիզմների շահագործման ծախսերի (1984 թվականի նախկին ԽՍՀՄ գների նկատմամբ) անցման գործակիցը հաշվարկվում է հետևյալ բանաձևով.

Kմեք. շահ = 0.208xԳահ + 0.144xԳՊԲ+0.286xԱշգ+0.321xԳԷՆ (10)

0.959

որտեղ`

Գահ = 1470.48 - ամորտիզացիոն հատկացումների վերահաշվարկման գործակից, ընդունվում է ՀՀ կառավարության կողմից լիազորված պետական մարմնի հրամանով,

ԳՊԲ = 2042.63 - պահեստամասերի արժեքի փոփոխման գործակից, ընդունվում է ՀՀ ֆինանսների նախարարության կողմից հրապարակվող ինֆորմացիոն տեղեկագրում բերված տվյալների կամ նախահաշվային փաստաթղթերը կազմող կազմակերպության կողմից կատարված հաշվարկների հիման վրա,

ԳԷՆ - էներգիայի տեսակների արժեքի փոփոխման գործակիցն է, որը հաշվարկվում է հետևյալ բանաձևով․

ԳԷՆ = 0.8Գդիզ. վառ + 0.2ԳԷլ. Էներգ (11)

1) էներգիայի տեսակների արժեքի փոփոխման գործակցի 80%-ը կազմում է դիզելային վառելիքի արժեքի փոփոխությունը և որոշվում է հետևյալ բանաձևով․

Գդիզ. վառ = Ավ x 1.18 (12)

 0,08

որտեղ`

Ավ - 1 լ վառելիքի արժեքն է` գործող գներով,

0.08 - 1 կգ վառելիքի արժեքն է՝ 1984 թվականի նախկին ԽՍՀՄ գների մակարդակով,

1.18 - 1 լիտրից 1 կգ-ի անցման գործակիցն է,

2) էներգիայի տեսակների արժեքի փոփոխման գործակցի 20 %-ը կազմում է էլեկտրաէներգիայի արժեքի փոփոխությունը և որոշվում է հետևյալ բանաձևով․

 Գ Էլ. Էներգ = Աէներգ (13)

 0,0325

որտեղ՝

Աէներգ - 1 կվտ ժամ էլեկտրաէներգիայի արժեքն է՝ գործող գներով,

0.0325 - 1 կվտ ժամ էլեկտրաէներգիայի արժեքն է 1984 թվականի նախկին ԽՍՀՄ գների մակարդակով,

Աշգ - աշխատավարձի հաշվարկման գործակիցն է։

23․Kմեք.շահ գործակցի հաշվարկային արժեքը հաշվարկվում և հրապարակվում է ՀՀ ֆինանսների նախարարության կողմից:

Աղյուսակ 3

|  |  |  |
| --- | --- | --- |
| N | Համապատասխան հատկացումներ | Շահագործմանծախսերից կազմող բաժնեմասի չափը |
| 1. | ամորտիզացիա | 0.208 |
| 2. | պահեստամասեր | 0.144 |
| 3. | աշխատավարձ | 0.286 |
| 4. | վառելանյութ, էլեկտրաէներգիա, քսայուղեր | 0.321 |
| 5. | ընդամենը՝ բաժնեմասերի գումարը | 0.959 |

**8. ՎԵՐԱԴԻՐ ԾԱԽՍԵՐԻ ՀԱՇՎԱՐԿ**

24. Վերադիր ծախսերը (Ծվ) հաշվարկվում են ուղղակի ծախսերի արժեքից 13.3 % մասհանվող տոկոսաչափով՝ հետևյալ բանաձևով․

Ծվ = Ծու x 13.3% (14)

 100%

որտեղ՝

Ծու - ուղղակի ծախսն է։

**9. ՇԱՀՈՒՅԹԻ ՉԱՓԻ ՀԱՇՎԱՐԿ**

25․ Շահույթը հաշվարկվում է ուղղակի և վերադիր ծախսերի արժեքից՝ հետևյալ բանաձևով․

Շ =(Ծու + Ծվ) x 11% (15)

որտեղ՝

Շ – շահույթն է,

Ծու - ուղղակի ծախսն է,

Ծվ - վերադիր ծախսն է։

26․ ՀՀ պետական բյուջեի միջոցների հաշվին իրականացվող շինարարության համար շահույթի տոկոսաչափը սահմանվում է առավելագույնը 11 %:

**10. ԱՅԼ ԾԱԽՍԵՐԻ ՀԱՇՎԱՐԿ**

27․ Այլ ծախսերը հաշվարկվում են հետևյալ բանաձևով.

Ծայլ = Ծժկ + Ծկլ +Ծլր (16)

որտեղ՝

Ծայլ - այլ ծախսն է,

Ծժկ - ժամանակավոր, կենցաղային նշանակության (շարժական կամ հավաքովի) շենքերի և շինությունների, պահեստների, ժամանակավոր ինժեներական ցանցերի (էլեկտրաէներգիա, ջուր, մոտեցնող ճանապարհներ և հարթություններ և այլն) իրական ծախսերն ընդունվում են ՀՀ քաղաքաշինության նախարարի 2001 թվականի օգոստոսի 21-ի N 69 հրամանով հաստատված «Շինարարության համար կառուցվող ժամանակավոր շենքերի և կառուցվածքների նախահաշվային նորմերի» համաձայն,

Ծկլ - շինարարական աշխատանքների վրա կլիմայական պայմանների ազդեցության լրացուցիչ ծախսերն ընդունվում են ՀՀ քաղաքաշինության նախարարի 2001 թվականի օգոստոսի 21-ի N 68 հրամանով հաստատված «Շինարարական աշխատանքների վրա կլիմայական պայմանների ազդեցությունը հաշվի առնող նախահաշվային նորմերի» համաձայն,

Ծլր - շինարարության առանձնահատուկ պայմանները հաշվի առնող այլ լրացուցիչ ծախսերն են, որոնք անհրաժեշտ են ՀՀ կառավարության (ՀՀ կառավարման մարմնի) կողմից վերջինիս համար նախատեսվող արտոնությունները հաշվի առնելու համար։

**11. ՀԱՐԿԵՐ**

28․ ՀՀ օրենքով սահմանված հարկերը հաշվարկվում են ՀՀ օրենսդրությամբ սահմանված կարգով։

**12. ՆԵՂՎԱԾՔԻ ՊԱՅՄԱՆՆԵՐՈՒՄ ԱՇԽԱՏԱՆՔՆԵՐԻ ԻՐԱԿԱՆԱՑՄԱՆ ԾԱԽՍԵՐ**

29․ Գործող (շահագործվող) օբյեկտներում՝ նեղվածքի պայմաններում շինմոնտաժային աշխատանքների իրականացման համար նախատեսվող ծախսերը հաշվարկվում են EPEP - 85 նախկին ԽՍՀՄ ժողովածուի մեջ ներառված համապատասխան գործակցի միջոցով։ Անկախ նեղվածքի պայմաններում աշխատանքների իրականացման պայմանի առկայությունից` պաշտպանական դիրքերի և շրջանների համակարգի շինարարական աշխատանքների աշխատավարձի, մեքենա և մեխանիզմների շահագործման արժեքների հաշվարկների վրա կիրառել 1.25 գործակից:

30․ Քաղաքի խիտ կառուցապատված մասում նեղվածքի պայմաններում իրականացվող շինարարությունը առանձնանում է.

1) գոյություն ունեցող ճյուղավորված ստորգետնյա կոմունիկացիոն ցանցերի տեղափոխման և/կամ փոխարինման,

2) նեղվածքի պայմաններում կամ անմիջապես շինհրապարակում նյութերի (կոնստրուկցիաների) պահեստավորման,

3) անվտանգության տեխնիկայի կանոնների պահանջներին համապատասխան շինարարության կազմակերպման նախագծով նախատեսված վերամբարձ կռունկի (սլաքի պտույտի) սահմանափակ գործողությունների համար լրացուցիչ աշխատանքների կատարման անհրաժեշտությամբ։

**13. ՆԱԽԱԳԾԱՆԱԽԱՀԱՇՎԱՅԻՆ ՓԱՍՏԱԹՂԹԵՐԻ ՊԱՐՏԱԴԻՐ ՓՈՐՁԱՔՆՆՈՒԹՅԱՆ ՆՈՐՄԱՏԻՎԱՅԻՆ (ԿՈՂՄՆՈՐՈՇԻՉ) ԱՐԺԵՔՆԵՐ**

31․ Պետական բյուջեի միջոցներով իրականացվող օբյեկտների նախագծանախահաշվային փաստաթղթերի պարտադիր փորձաքննության համար անհրաժեշտ ծախսերը հաշվարկվում են օբյեկտի նախագծանախահաշվային փաստաթղթերի մշակման աշխատանքների արժեքից՝ ըստ սույն կարգի 4-րդ աղյուսակում բերված մասհանվող տոկոսաչափերի։

Աղյուսակ 4

|  |  |  |
| --- | --- | --- |
| N | Օբյեկտի նախագծանախահաշվային փաստաթղթերի մշակման աշխատանքների արժեքը (մլն. դրամ) | Մասհանվող տոկոսաչափը (մատուցվող ծառայության ծախսերը %) |
| 1. | 0.1-ից մինչև 0.5 ներառյալ | 12 |
| 2. | 0.5-ից ավելի մինչև 1.0 ներառյալ | 11 |
| 3. | 1.0-ից ավելի մինչև 5.0 ներառյալ | 10 |
| 4. | 5.0-ից ավելի մինչև 10.0 ներառյալ | 9 |
| 5. | 10.0-ից ավելի մինչև 15.0 ներառյալ | 8 |
| 6. | 15.0-ից ավելի մինչև 20.0 ներառյալ | 7 |
| 7. | 20.0-ից ավելի մինչև 30.0 ներառյալ | 6 |
| 8. | 30.0-ից ավելի մինչև 50.0 ներառյալ | 5 |
| 9. | 50.0-ից ավելի մինչև 100.0 ներառյալ | 3.5 |
| 10. | 100.0-ից ավելի | պայմանագրային |
| 11. | Վերոհիշյալ (կողմնորոշիչ) նորմերը սահմանված են նախագծանախահաշվային փաստաթղթերի ամբողջական ծավալի համար։ Նախագծանախահաշվային փաստաթղթերի կրկնակի փորձաքննության անհրաժեշտությամբ թելադրված ծառայության ծախսերը (արժեքը) հաշվարկում են օբյեկտի նախագծանախահաշվային փաստաթղթերի մշակման աշխատանքների արժեքից՝ K = 0.2 գործակցի կիրառմամբ։ Նկուղային հարկերի վերազինման, ինչպես նաև ցոկոլային և այլ տարածքների նախագծերի փորձաքննության արժեքը պայմանագրային է։ |

**14. ՓՈՔՐ ԾԱՎԱԼԻ ՇԻՆՄՈՆՏԱԺԱՅԻՆ ԱՇԽԱՏԱՆՔՆԵՐԻ ՀԱՄԱՐ ՆԱԽԱՏԵՍՎՈՂ ԼՐԱՑՈՒՑԻՉ ԾԱԽՍԵՐ**

Աղյուսակ 5

|  |  |  |
| --- | --- | --- |
| N | Կատարվող աշխատանքների ծավալը | Նախահաշվային արժեքից մասհանվողտոկոսաչափ (%) |
| 1. | 1-ից մինչև 25 մլն դրամ ներառյալ | 2 |
| 2. | 25-ից մինչև 50 մլն դրամ ներառյալ | 1,5 |
| 3. | 50-ից մինչև 100 մլն դրամ ներառյալ | 1 |

**15. ՇԻՆՄՈՆՏԱԺԱՅԻՆ ԱՇԽԱՏԱՆՔՆԵՐԻ ԱՎԱՐՏԻՑ ՀԵՏՈ ՏԱՐԱԾՔԻ ՄԱՔՐՄԱՆ ԵՎ ԳՈՅԱՑԱԾ (ՈՉ ԸՆԹԱՑԻԿ) ԱՂԲԻ ՏԵՂԱՓՈԽՄԱՆ ԱՇԽԱՏԱՆՔՆԵՐԻ ԾԱԽՍԵՐ**

Աղյուսակ 6

|  |  |  |
| --- | --- | --- |
| N | Աշխատանքների անվանումը | Նախահաշվային արժեքից մասհանվող տոկոսաչափ (%) |
| 1. | Շինմոնտաժային աշխատանքների ավարտից հետո գոյացած աղբի տեղափոխում | 0,15 |

**16. ՕԲՅԵԿՏԻ ՏԵԽՆԻԿԱԿԱՆ ՀՍԿՈՂՈՒԹՅԱՆ ԾԱՌԱՅՈՒԹՅԱՆ ԾԱԽՍԵՐ**

32. Շինարարական աշխատանքների նկատմամբ որակի տեխնիկական հսկողության ծառայության մատուցման համար անհրաժեշտ ծախսերի նորմատիվները, անկախ ծրագրի ֆինանսավորման աղբյուրից, կրում են խորհրդատվական բնույթ պայմանագրային արժեքների, բյուջեների ձևավորման ու նախահաշիվների կազմման համար և սահմանվում ըստ սույն կարգի 7-րդ աղյուսակում նշված տոկոսաչափի (բացառությամբ՝ սույն կարգի 8-րդ աղյուսակում նշված օբյեկտների):

Աղյուսակ 7

|  |  |  |
| --- | --- | --- |
| N | Օբյեկտի շինմոնտաժային աշխատանքների նախահաշվային արժեքը (մլն դրամ) | Ծառայության մատուցման ծախսերի տոկոսաչափ (%) |
| 1. | մինչև 50.0 ներառյալ | 2 |
| 2. | 50-ից ավելի մինչև 100 ներառյալ | 1.8 |
| 3. | 100-ից ավելի մինչև 300 ներառյալ | 1.5 |
| 4. | 300-ից ավելի մինչև 500 ներառյալ | 1.3 |
| 5. | 500-ից ավելի մինչև 800 ներառյալ | 1.2 |
| 6. | 800-ից ավելի մինչև 1000 ներառյալ | 1.1 |
| 7. | 1000-ից ավելի | 1.0 |

33. Պատմության և մշակույթի հուշարձանների վերականգնման, փոփոխման, ամրակայման, տեղափոխման ու վերանորոգման աշխատանքների նկատմամբ տեխնիկական հսկողության ծառայության մատուցման համար անհրաժեշտ ծախսերի նորմատիվները, անկախ ծրագրի ֆինանսավորման աղբյուրից, կրում են խորհրդատվական բնույթ պայմանագրային արժեքների, բյուջեների ձևավորման ու նախահաշիվների կազմման համար և սահմանվում ըստ սույն կարգի 8-րդ աղյուսակում նշված տոկոսաչափի:

Աղյուսակ 8

|  |  |  |
| --- | --- | --- |
| N | Օբյեկտի շինմոնտաժային աշխատանքների նախահաշվային արժեքը (մլն․ դրամ) | Ծառայության մատուցման ծախսերի տոկոսաչափ (%) |
| 1․ | մինչև 20.0 ներառյալ | 3.0 |
| 2․ | 20-ից ավելի մինչև 35 ներառյալ | 2.5 |
| 3․ | 35-ից ավելի մինչև 50 ներառյալ | 2.0 |
| 4․ | 50-ից ավելի մինչև 70 ներառյալ | 1.5 |
| 5․ | 70-ից ավելի մինչև 90 ներառյալ | 1.25 |
| 6․ | 90-ից ավելի մինչև 120 ներառյալ | 1.0 |
| 7․ | 120-ից ավելի մինչև 200 ներառյալ | 0.75 |
| 8․ | 200-ից ավելի մինչև 250 ներառյալ | 0.6 |
| 9․ | 250-ից ավելի մինչև 300 ներառյալ | 0.5 |
| 10․ | 300-ից ավելի մինչև 350 ներառյալ | 0.4 |
| 11․ | 350-ից ավելի | 0.25 |

34․ Տեխնիկական հսկողության ծառայության (այդ թվում՝ գնման գործընթացների շրջանակներում նախատեսվող) պայմանագրային արժեքը կարող է ձևավորվել տվյալ ժամանակահատվածում գործող շուկայական գնին կամ անալոգիայի սկզբունքով ընտրված ներդրումային ծրագրի նկատմամբ իրականացված հսկողության փաստացի ծախսերին համապատասխան՝ պատվիրատուի (կառուցապատողի) և ծառայություն մատուցողի (այդ թվում՝ մրցույթի մասնակցի) միջև գնման գործընթացի ընթացքում վարվող բանակցությունների արդյունքում ձեռք բերված (գնային) փոխհամաձայնեցմամբ:

35․ Եթե ծառայության ձեռքբերումն իրականացվում է «Գնումների մասին» օրենքով սահմանված գնման՝

1) ոչ մրցակցային «Գնումների մասին» օրենքի 23-րդ հոդվածով սահմանված մեկ անձից գնում կատարելու ձևով, ապա պայմանագրի արժեքը չի կարող գերազանցել սույն կարգով սահմանված նորմատիվների կիրառմամբ հաշվարկված որակի տեխնիկական հսկողության ծառայության առավելագույն արժեքը,

2) մրցակցային ձևով, ապա ծառայության գինը կարող է ձևավորվել պատվիրատուի (կառուցապատողի) և ծառայություն մատուցողի (այդ թվում՝ մրցույթի մասնակցի) միջև վարվող բանակցությունների արդյունքում՝ պատվիրատուի հատուկ պահանջների բավարարման նպատակով և գրավոր (անալոգիայի սկզբունքով ընտրված նախադեպերի փաստաթղթային, ապացուցողական, հաշվարկային, շուկայական գնի մոնիթորինգի տվյալների) հիմնավորումների առկայությամբ:

**17. ՕԲՅԵԿՏԻ ՀԵՂԻՆԱԿԱՅԻՆ ՀՍԿՈՂՈՒԹՅԱՆ ԾԱՌԱՅՈՒԹՅԱՆ ԾԱԽՍԵՐ**

36․ Հեղինակային հսկողության մատուցվող ծառայության ծախսերը հաշվարկվում են օբյեկտի շինմոնտաժային աշխատանքների նախահաշվային արժեքից` ըստ սույն կարգի 9-րդ աղյուսակում տրված տոկոսաչափի (բացառությամբ՝ սույն կարգի 10-րդ աղյուսակում նշված օբյեկտների):

Աղյուսակ 9

|  |  |  |
| --- | --- | --- |
| N | Շենքի, շինության նշանակությունը | Ծառայության մատուցմանծախսերի տոկոսաչափ (%) |
| 1․ | Արտադրական նշանակության օբյեկտներ | 0.4 |
| 2․ | Բնակարանային և քաղաքացիական նշանակության օբյեկտներ | 0.6 |

37․ Պատմության և մշակույթի հուշարձանների վերականգնման, փոփոխման, ամրակայման, տեղափոխման ու վերանորոգման հեղինակային հսկողության ծառայության ծախսերի համար նախատեսվում են ըստ սույն կարգի 10-րդ աղյուսակում նշված տոկոսաչափերի։

Աղյուսակ 10

|  |  |  |
| --- | --- | --- |
| N | Օբյեկտի շինմոնտաժային աշխատանքների նախահաշվային արժեքը (մլն․ դրամ) | Ծառայության մատուցման ծախսերի տոկոսաչափ (%) |
| 1․ | մինչև 20.0 ներառյալ | 1.5 |
| 2․ | 20-ից ավելի մինչև 35 ներառյալ | 1.4 |
| 3․ | 35-ից ավելի մինչև 50 ներառյալ | 1.3 |
| 4․ | 50-ից ավելի մինչև 70 ներառյալ | 1.2 |
| 5․ | 70-ից ավելի մինչև 90 ներառյալ | 1.1 |
| 6․ | 90-ից ավելի մինչև 120 ներառյալ | 0.95 |
| 7․ | 120-ից ավելի մինչև 150 ներառյալ | 0.75 |
| 8․ | 150-ից ավելի մինչև 200 ներառյալ | 0.5 |
| 9․ | 200-ից ավելի մինչև 250 ներառյալ | 0.4 |
| 10․ | 250-ից ավելի մինչև 300 ներառյալ | 0.35 |
| 11․ | 300-ից ավելի մինչև 350 ներառյալ | 0.33 |
| 12․ | 350-ից ավելի | 0.3 |

**18. ՆԱԽԱԳԾԱՆԱԽԱՀԱՇՎԱՅԻՆ ՓԱՍՏԱԹՂԹԵՐԻ ՄՇԱԿՄԱՆ ՀԱՄԱՐ ԱՆՀՐԱԺԵՇՏ ԾԱԽՍԵՐ**

38․ Շինարարական աշխատանքների արժեքի նախնական հաշվարկները ամփոփվում են սահմանված ձևաչափով կազմված աղյուսակում (Ձև)։

Ձև

**ՆԱԽԱՀԱՇԻՎ**

**ՇԻՆԱՐԱՐԱԿԱՆ ԱՇԽԱՏԱՆՔՆԵՐԻ ԱՐԺԵՔԻ**

|  |  |  |  |  |  |  |  |
| --- | --- | --- | --- | --- | --- | --- | --- |
| N | Հիմնավորում | Աշխատանքի անվանումը | Չափի միավորը | Մեկ միավորի ընդհանուր արժեքը (հազ. դրամ) | Այդ թվում` | Ընդհանուրարժեքը հազ. դրամ | Նյութերի արժեքը հազ. դրամ |
| աշխատա-վարձը | Մեխանիզմների շահագործման արժեքը | նյութերի ծախսը և արժեքը 1 միավորի |  |
| ըստ նորմերի | գործող գներով | ըստ նորմեր | գործող գներով | անվանում | ինֆորմացիոն տեղեկագրի համա-պատասխան գլխի և տողի համարները (հիմք ընդունելով տվյալ պահի դրությամբ վերջին անգամ հրապա-րակված ինֆորմացիոն տեղեկագիրը) | չափի միավորը | քանակ | արժեք ը | ընդհանուր արժեքը |
| 1․ | 2․ | 3․ | 4․ | 5․ | 6․ | 7․ | 8․ | 9․ | 10․ | 11․ | 12․ | 13․ | 14․ | 15․ | 16․ | 17․ |
|  |  |  |  |  |  |  |  |  |  |  |  |  |  |  |  |  |
| Սույն աղյուսակի 3-րդ (աշխատանքի անվանում) և 10-րդ (նյութի անվանում) սյունակներում անհրաժեշտ է տալ աշխատատեսակների, նյութերի տեսակների և չափերի վերաբերյալ մանրամասն նկարագրություն, որը նույնությամբ անհրաժեշտ է ընդգրկել մրցութային ծավալաթերթերում: |